**ZÁKON**

**č. 483/2001 Z. z.**

**o bankách**

a o zmene a doplnení niektorých zákonov v znení neskorších predpisov

(konsolidované znenie k návrhu zákona o centrálnom registri účtov a o zmene a doplnení niektorých zákonov)

§ 91

(1) Predmetom bankového tajomstva sú všetky informácie a doklady o záležitostiach týkajúcich sa klienta banky alebo klienta pobočky zahraničnej banky, ktoré nie sú verejne prístupné, najmä informácie o obchodoch, stavoch na účtoch a stavoch vkladov. Tieto informácie banka a pobočka zahraničnej banky sú povinné utajovať a chrániť pred vyzradením, zneužitím, poškodením, zničením, stratou alebo odcudzením. Informácie a doklady o záležitostiach, ktoré sú chránené bankovým tajomstvom, banka a pobočka zahraničnej banky môžu poskytnúť tretím osobám len s predchádzajúcim písomným súhlasom dotknutého klienta alebo na jeho písomný pokyn na účely a za ďalších podmienok uvedených v tomto súhlase alebo pokyne, ak tento zákon neustanovuje inak. Klient má právo za úhradu vecných nákladov oboznámiť sa s informáciami, ktoré sa o ňom vedú v databáze banky alebo pobočky zahraničnej banky, a na obstaranie výpisu z nej. Za porušenie bankového tajomstva sa nepovažuje poskytovanie informácií v súhrnnej podobe, z ktorých nie je zrejmý názov banky alebo pobočky zahraničnej banky, meno a priezvisko klienta a informácie podľa osobitného predpisu.[76a)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-76a)

(2) Na účely tejto časti zákona sa za klienta banky alebo pobočky zahraničnej banky považuje aj právny nástupca pôvodného klienta v rozsahu týkajúcom sa práv a povinností, ktoré nadobudol tento právny nástupca, osoba, s ktorou banka alebo pobočka zahraničnej banky rokovala o uzatvorení obchodu, aj keď sa tento obchod neuskutočnil, osoba, ktorá prestala byť klientom banky alebo pobočky zahraničnej banky, a tiež osoba, o ktorej banka alebo pobočka zahraničnej banky dostala podľa tohto zákona údaje od inej banky alebo pobočky zahraničnej banky, údaje z registra bankových úverov a záruk podľa [§ 38](https://www.slov-lex.sk/pravne-predpisy/SK/ZZ/2001/483/20210628#paragraf-38), údaje z registra klientov podľa [§ 92 ods. 7](https://www.slov-lex.sk/pravne-predpisy/SK/ZZ/2001/483/20210628#paragraf-92.odsek-7) alebo údaje zo spoločného registra bankových informácií podľa [§ 92a](https://www.slov-lex.sk/pravne-predpisy/SK/ZZ/2001/483/20210628#paragraf-92a).

(3) Správu o všetkých záležitostiach, ktoré sú predmetom bankového tajomstva, banka a pobočka zahraničnej banky sú bez súhlasu klienta povinné podať Národnej banke Slovenska, osobám povereným výkonom dohľadu vrátane prizvaných osôb[15a)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-15a) a osôb uvedených v [§ 6 ods. 7](https://www.slov-lex.sk/pravne-predpisy/SK/ZZ/2001/483/20210628#paragraf-6.odsek-10) a v [§ 49 ods. 2](https://www.slov-lex.sk/pravne-predpisy/SK/ZZ/2001/483/20210628#paragraf-49.odsek-2), rezolučnej rade na účely vykonávania jej pôsobnosti podľa tohto zákona alebo osobitného predpisu,[30zx)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-30zx) audítorom pri činnosti ustanovenej týmto zákonom alebo osobitným zákonom[40)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-40) a Fondu ochrany vkladov na plnenie úloh podľa osobitného predpisu;[77)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-77) stavebná sporiteľňa takú správu podá aj osobám povereným kontrolou používania štátnej prémie v stavebnom sporení[78)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-78) a banka, ktorá je emitentom krytých dlhopisov, aj svojmu správcovi programu krytých dlhopisov a zástupcovi tohto správcu programu krytých dlhopisov a osobám povereným kontrolou používania štátneho príspevku v hypotekárnych obchodoch.

(4) Správu o záležitostiach týkajúcich sa klienta, ktoré sú predmetom bankového tajomstva, podá banka a pobočka zahraničnej banky bez súhlasu klienta len na písomné vyžiadanie

a) súdu vrátane notára ako súdneho komisára na účely civilného procesu a správneho súdneho procesu, ktorého je klient banky alebo pobočky zahraničnej banky účastníkom alebo ktorého predmetom konania je majetok klienta banky alebo pobočky zahraničnej banky,[79)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-79)

b) orgánu činného v trestnom konaní alebo súdu na účely trestného konania,[80)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-80)

c) daňového úradu, colného úradu, Finančného riaditeľstva Slovenskej republiky alebo správcu dane, ktorým je obec,[80c)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-80c) v rozsahu nevyhnutnom na výkon správy daní a colného dohľadu, ak sa vzťahujú na klienta banky alebo pobočky zahraničnej banky alebo na majetok klienta banky alebo pobočky zahraničnej banky, vrátane vymáhania daňového nedoplatku v daňovom exekučnom konaní alebo vymáhania colného dlhu, pokút a iných platieb vymeraných a uložených podľa colných predpisov v colnom exekučnom konaní,

d) Úradu vládneho auditu[82)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-82) pri výkone finančnej kontroly podľa osobitného predpisu[82)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-82) u klienta banky alebo pobočky zahraničnej banky,

e) súdneho exekútora povereného vykonaním exekúcie podľa osobitného predpisu,[67)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-67) alebo Slovenskej komory exekútorov na účely zabezpečenia vykonania auditu účtovníctva a exekučných konaní exekútora, ktorého výkon funkcie zanikol podľa osobitného predpisu,[82a)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-82a)

f) orgánu štátnej správy na účely výkonu rozhodnutia,[83)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-83) ktorým bola uložená klientovi banky a pobočky zahraničnej banky alebo veriteľovi klienta banky a pobočky zahraničnej banky povinnosť uhradiť peňažné plnenie,

g) služby kriminálnej polície, služby finančnej polície a inšpekčnej služby Policajného zboru na účely odhaľovania trestných činov, zisťovanie ich páchateľov a pátrania po nich[84)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-84) a na účely úloh finančnej polície podľa osobitného predpisu[84a)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-84a) o preukazovaní pôvodu majetku, a služby hraničnej a cudzineckej polície Policajného zboru v rozsahu potrebnom na účely preverenia výšky finančného zabezpečenia pobytu alebo výšky finančného zabezpečenia podnikateľskej činnosti v rámci konania o pobyte cudzincov na území Slovenskej republiky,[84b)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-84b)

h) ministerstva pri výkone kontroly ustanovenej týmto zákonom alebo osobitným predpisom,[85)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-85)

i) správcu alebo predbežného správcu v konkurznom konaní, reštrukturalizačnom konaní, vyrovnacom konaní alebo v konaní o oddlžení alebo dozorného správcu vykonávajúceho dozornú správu, ak ide o záležitosti týkajúce sa klienta banky alebo pobočky zahraničnej banky, na majetok ktorého sa vedie konkurzné konanie, reštrukturalizačné konanie, vyrovnacie konanie, konanie o oddlžení alebo nad ktorým bola zavedená dozorná správa podľa osobitného predpisu,[58)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-58)

j) príslušného štátneho orgánu na účely plnenia záväzkov z medzinárodnej zmluvy, ktorou je Slovenská republika viazaná,[86)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86) ak plnenie záväzkov podľa tejto zmluvy nemožno odmietnuť z dôvodu ochrany bankového tajomstva,

k) Národného bezpečnostného úradu, Slovenskej informačnej služby, Vojenského spravodajstva a Policajného zboru na účely vykonávania bezpečnostných previerok v ich pôsobnosti podľa osobitného predpisu,[86a)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86a)

l) Úradu na ochranu osobných údajov na účely dozoru podľa osobitného zákona[37)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-37) nad spracúvaním a ochranou osobných údajov klienta banky alebo pobočky zahraničnej banky,

m) Najvyššieho kontrolného úradu Slovenskej republiky na účely kontroly podľa osobitného zákona[86b)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86b) u klienta banky alebo pobočky zahraničnej banky,

n) Justičnej pokladnici na účely vymáhania súdnej pohľadávky podľa osobitného zákona[86c)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86c) od klienta banky alebo pobočky zahraničnej banky,

o) Slovenskej informačnej službe na účely boja proti organizovanej trestnej činnosti a terorizmu podľa osobitného predpisu,[86d)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86d)

p) Vojenskému spravodajstvu na účely plnenia jeho úloh podľa osobitného predpisu,[86da)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86da)

r) agentúre na poskytovanie pomoci klientom v rozsahu potrebnom na preverovanie údajov týkajúcich sa splácania úverových záväzkov a finančnej a majetkovej situácie klientov žiadajúcich o zaradenie alebo zaradených do programu poskytovania pomoci klientom, ktorí stratili schopnosť splácať úver na bývanie v dôsledku hospodárskej krízy,

s) Kriminálnemu úradu finančnej správy v rozsahu nevyhnutnom na účel

1. plnenia úloh pri odhaľovaní trestných činov, zisťovaní ich páchateľov a pátraní po nich[86db)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86db) alebo

2. výkonu správy daní a colného dohľadu, ak sa vzťahujú na klienta banky alebo pobočky zahraničnej banky alebo na majetok klienta banky alebo pobočky zahraničnej banky,

t) ministerstva v súvislosti s uplatňovaním medzinárodných sankcií podľa osobitného predpisu,[86dc)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86dc)

u) príslušnému súdu v rozsahu nevyhnutnom na plnenie jeho úloh pri identifikácii konečného užívateľa výhod a pri vedení registra partnerov verejného sektora podľa osobitného predpisu,[86dd)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86dd)

v) banky alebo pobočky zahraničnej banky na účely preverenia informácií podľa [§ 27c ods. 2](https://www.slov-lex.sk/pravne-predpisy/SK/ZZ/2001/483/20210628#paragraf-27c.odsek-2) a [§ 27d ods. 3](https://www.slov-lex.sk/pravne-predpisy/SK/ZZ/2001/483/20210628#paragraf-27d.odsek-3) druhej vety,

w) Protimonopolnému úradu Slovenskej republiky v rozsahu nevyhnutnom na plnenie jeho úloh pri ochrane hospodárskej súťaže podľa osobitných predpisov,[86de)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86de)

x) Úradu pre reguláciu hazardných hier v rozsahu potrebnom na výkon dozoru nad poskytovaním zakázaných ponúk a dozoru nad činnosťami súvisiacimi s poskytovaním zakázaných ponúk,[86df)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86df)

y) Sociálnej poisťovne[86dg)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86dg) na účely vymáhania pohľadávok prikázaním pohľadávky z účtu klienta banky alebo pobočky zahraničnej banky, ktorý je účastníkom konania pred Sociálnou poisťovňou vo veciach vymáhania pohľadávok podľa osobitného predpisu,[86dh)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86dh)

z) Úradu pre verejné obstarávanie v rozsahu nevyhnutnom na plnenie jeho úloh pri výkone dohľadu nad verejným obstarávaním podľa osobitného predpisu,[86di)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86di)

aa) Úradu na ochranu oznamovateľov protispoločenskej činnosti v rozsahu nevyhnutnom na ochranu oznamovateľa podľa osobitného predpisu,[86dj)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86dj) ak ide o oznamovateľa, ktorý je zamestnancom banky alebo pobočky zahraničnej banky,

ab) Súdnej rady Slovenskej republiky prostredníctvom Kancelárie Súdnej rady Slovenskej republiky na účely výkonu pôsobnosti podľa osobitného predpisu.[86dk)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86dk)

ac) notára v rozsahu nevyhnutnom na plnenie jeho úloh pri osvedčovaní splnenia podmienky podľa osobitného predpisu,86dl) že prijímateľ podľa osobitného predpisu86dm) má zriadený účet v banke alebo pobočke zahraničnej banky, pri zápise určenej právnickej osoby do registra určených právnických osôb podľa osobitného predpisu.86dn)

ad) Kriminálnemu úradu finančnej správy na účely ich poskytnutia Európskemu úradu boja proti podvodom podľa osobitného predpisu86do) v rozsahu uvedenom v žiadosti Európskeho úradu boja proti podvodom.

(5) Písomné vyžiadanie podľa odseku 4 musí obsahovať údaje, podľa ktorých môže banka alebo pobočka zahraničnej banky príslušnú záležitosť identifikovať, najmä presné označenie osoby, o ktorej sa požadujú údaje, a vymedzenie rozsahu požadovaných údajov; tieto identifikačné údaje nie je potrebné uvádzať v písomnom vyžiadaní podľa odseku 4 písm. b), c), g), o), p), s) a w) a ani pri daňovej kontrole v príslušnej banke alebo pobočke zahraničnej banky. Písomné vyžiadanie podľa odseku 4 písm. a) musí obsahovať aj poverenie súdu pre notára ako súdneho komisára a písomné vyžiadanie podľa odseku 4 písm. e) musí obsahovať poverenie súdu pre súdneho exekútora na vykonanie exekúcie. Písomné vyžiadanie podľa odseku 4 písm. i) musí obsahovať rozhodnutie konkurzného súdu o ustanovení do funkcie správcu alebo predbežného správcu alebo odkaz na Obchodný vestník, v ktorom bolo takéto rozhodnutie zverejnené; ak ide o písomnú žiadosť dozorného správcu, musí obsahovať odkaz na Obchodný vestník, v ktorom bol zverejnený oznam o zavedení dozornej správy. Rozhodnutie súdu o takomto poverení alebo ustanovení sa musí odovzdať v originálnom vyhotovení alebo ako úradne osvedčená kópia podľa osobitných predpisov,[50)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-50) ak nebolo zverejnené v Obchodnom vestníku. Písomné vyžiadanie podľa odseku 4 je možné po dohode s bankou a pobočkou zahraničnej banky podávať aj elektronickými prostriedkami s použitím elektronického podpisu, zaručeného elektronického podpisu alebo iného písomne dohodnutého spôsobu overovania totožnosti žiadateľa, alebo písomným spôsobom a postupom podľa odseku 10; v takom prípade rozhodnutie súdu o poverení alebo ustanovení nie je potrebné predkladať. Písomné vyžiadanie podľa odseku 4 písm. b), c), g), o), p) a s), ktoré je doručené banke alebo pobočke zahraničnej banky prostredníctvom osobitného informačného systému podľa § 90 ods. 3 automatizovaným spôsobom, pričom údaje potrebné na identifikáciu príslušnej záležitosti sú vyhotovené v elektronickej, štruktúrovanej podobe umožňujúcej ich automatizované spracovanie, je banka alebo pobočka zahraničnej banky povinná vybaviť najneskôr v nasledujúci pracovný deň po doručení takéhoto vyžiadania, ak ide o informácie, ktoré má banka alebo pobočka zahraničnej banky k dispozícii bez potreby ďalšieho spracovania. Pri vyžiadaní podľa šiestej vety banka alebo pobočka zahraničnej banky nie sú povinné overovať dodržiavanie prípustného rozsahu, existenciu predchádzajúceho súhlasu alebo iných obmedzení podľa tohto zákona alebo osobitných predpisov,86dp) za ktoré zodpovedá osoba, ktorá podáva toto vyžiadanie.

(6) Za porušenie bankového tajomstva sa nepovažuje poskytovanie údajov potrebných na poskytovanie platobných služieb prostredníctvom určenej právnickej osoby.[9)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-9) Za porušenie bankového tajomstva sa nepovažuje ani poskytovanie údajov bankou alebo pobočkou zahraničnej banky v rozsahu plnenia jej povinností ako oprávnenej osoby na účely vedenia registra partnerov verejného sektora.[86dd)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86dd)

(7) Za porušenie bankového tajomstva sa nepovažuje plnenie ohlasovacej povinnosti banky alebo pobočky zahraničnej banky o neobvyklých obchodných operáciách podľa osobitného predpisu[21a)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-21a) ani oznámenie banky alebo pobočky zahraničnej banky podľa osobitného predpisu[80)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-80) orgánu činnému v trestnom konaní o jej podozrení, že sa pripravuje, že je páchaný alebo že bol spáchaný trestný čin, ktorý súvisí so záležitosťami inak chránenými bankovým tajomstvom.

(8) Banka a pobočka zahraničnej banky sú povinné písomne poskytovať ministerstvu v lehotách ním určených zoznam klientov, na ktorých sa vzťahujú medzinárodné sankcie zavedené podľa osobitného predpisu;[86e)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86e) poskytnutý zoznam musí obsahovať aj čísla účtov a výšku zostatku na účtoch týchto klientov.

(9) Správu podľa odseku 4 môže banka a pobočka zahraničnej banky podať aj elektronickými prostriedkami; tým nie je dotknuté ustanovenie odseku 10.

(10) Písomné vyžiadanie podľa odseku 4 je možné banke alebo pobočke zahraničnej banky podávať v elektronickej podobe a dožiadaná banka alebo pobočka zahraničnej banky je povinná správu podľa odseku 4 s požadovanými informáciami o klientovi podávať žiadateľovi tiež v elektronickej podobe, pričom vzájomný prenos informácií medzi žiadateľom a bankou alebo pobočkou zahraničnej banky sa uskutočňuje prostredníctvom automatizovaného elektronického komunikačného systému zaobstaraného záujmovým združením bánk a pobočiek zahraničných bánk.[86f)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86f) Písomné vyžiadanie podľa prvej vety sa vykonáva spôsobom a s náležitosťami podľa odseku 5 na základe dohody uzavretej medzi žiadateľom alebo skupinou žiadateľov a záujmovým združením bánk a pobočiek zahraničných bánk, pričom znenie uzavretej dohody je záujmové združenie povinné bezodkladne poskytnúť každej banke a pobočke zahraničnej banky a postup podľa dohody sú povinné uplatňovať všetky banky a pobočky zahraničných bánk. Ak žiadateľ alebo skupina žiadateľov podľa odseku 4 dohodne so záujmovým združením bánk a pobočiek zahraničných bánk formulár písomného vyžiadania, príslušný žiadateľ alebo príslušná skupina žiadateľov má povinnosť tento formulár jednotne využívať pri každom svojom písomnom vyžiadaní podľa odseku 4, a to aj vtedy, ak písomné vyžiadanie nepodáva prostredníctvom automatizovaného elektronického komunikačného systému zaobstaraného záujmovým združením bánk a pobočiek zahraničných bánk.

(11) Za porušenie bankového tajomstva sa nepovažuje plnenie oznamovacej povinnosti príslušnému orgánu Slovenskej republiky za účelom automatickej výmeny informácií o finančných účtoch na účely správy daní podľa osobitného predpisu[86g)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86g) a na účel automatickej výmeny informácií o cezhraničných opatreniach podliehajúcich oznamovaniu na účely správy daní podľa osobitného predpisu.[86ga)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86ga)

(12) Za porušenie bankového tajomstva sa nepovažuje plnenie povinnosti[86h)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86h) banky, zahraničnej banky, pobočky zahraničnej banky a veriteľa podľa osobitného predpisu.[86i)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86i)

(13) Za porušenie bankového tajomstva sa nepovažuje plnenie oznamovacej povinnosti banky, zahraničnej banky a pobočky zahraničnej banky voči Národnému bezpečnostnému úradu na účely plnenia ich povinnosti v oblasti kybernetickej bezpečnosti podľa osobitného predpisu.[86j)](https://www.slov-lex.sk/pravne-predpisy/SK/ZZ/2001/483/20210628#poznamky.poznamka-86j)

(14) Za porušenie bankového tajomstva sa nepovažuje poskytovanie údajov bankou a pobočkou zahraničnej banky do centrálneho registra účtov podľa osobitného zákona.86k)

-----

9) Zákon č. [492/2009 Z. z.](https://www.slov-lex.sk/pravne-predpisy/SK/ZZ/2009/492/)

15a) [§ 6 až 11 zákona č. 747/2004 Z. z.](https://www.slov-lex.sk/pravne-predpisy/SK/ZZ/2004/747/#predpis.clanok-1.cast-druha) o dohľade nad finančným trhom a o zmene a doplnení niektorých zákonov v znení neskorších predpisov.

21a) Zákon č. [297/2008 Z. z.](https://www.slov-lex.sk/pravne-predpisy/SK/ZZ/2008/297/) o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov.

30zx) [§ 3 ods. 1 zákona č. 371/2014 Z. z.](https://www.slov-lex.sk/pravne-predpisy/SK/ZZ/2014/371/#paragraf-3.odsek-1) o riešení krízových situácií na finančnom trhu a o zmene a doplnení niektorých zákonov.

37) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). (Ú. v. EÚ L 119, 4. 5. 2016).

Zákon č. [18/2018 Z. z.](https://www.slov-lex.sk/pravne-predpisy/SK/ZZ/2018/18/) o ochrane osobných údajov a o zmene a doplnení niektorých zákonov.

40) Zákon č. [540/2007 Z. z.](https://www.slov-lex.sk/pravne-predpisy/SK/ZZ/2007/540/) v znení neskorších predpisov.

50) Zákon Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov.

[§ 35 ods. 2 zákona Národnej rady Slovenskej republiky č. 233/1995 Z. z.](https://www.slov-lex.sk/pravne-predpisy/SK/ZZ/1995/233/#paragraf-35.odsek-2) v znení zákona č. 585/2006 Z. z.

Zákon č. [599/2001 Z. z.](https://www.slov-lex.sk/pravne-predpisy/SK/ZZ/2001/599/) o osvedčovaní listín a podpisov na listinách okresnými úradmi a obcami.

76a) [§ 38 ods. 6 zákona č. 492/2009 Z. z.](https://www.slov-lex.sk/pravne-predpisy/SK/ZZ/2009/492/#paragraf-38.odsek-6) v znení zákona č. 352/2012 Z. z.

76aa) Napríklad zákon Národnej rady Slovenskej republiky č. [233/1995 Z. z.](https://www.slov-lex.sk/pravne-predpisy/SK/ZZ/1995/233/) o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.

77) [§ 3 ods. 3](https://www.slov-lex.sk/pravne-predpisy/SK/ZZ/1996/118/#paragraf-3.odsek-3) a [§ 12 ods. 1 zákona Národnej rady Slovenskej republiky č. 118/1996 Z. z.](https://www.slov-lex.sk/pravne-predpisy/SK/ZZ/1996/118/#paragraf-12.odsek-1) v znení zákona č. 154/1999 Z. z.

78) Zákon Slovenskej národnej rady č. [310/1992 Zb.](https://www.slov-lex.sk/pravne-predpisy/SK/ZZ/1992/310/) v znení neskorších predpisov.

79) [Civilný sporový poriadok](https://www.slov-lex.sk/pravne-predpisy/SK/ZZ/2015/160/).

[Civilný mimosporový poriadok](https://www.slov-lex.sk/pravne-predpisy/SK/ZZ/2015/161/).

[Správny súdny poriadok.](https://www.slov-lex.sk/pravne-predpisy/SK/ZZ/2015/162/)

80) [Trestný poriadok](https://www.slov-lex.sk/pravne-predpisy/SK/ZZ/1961/141/) v znení neskorších predpisov.

80c) Napríklad [§ 4 ods. 3 písm. c) zákona Slovenskej národnej rady č. 369/1990 Zb.](https://www.slov-lex.sk/pravne-predpisy/SK/ZZ/1990/369/#paragraf-4.odsek-3.pismeno-c) o obecnom zriadení v znení zákona č. 453/2001 Z. z.

81) Zákon Slovenskej národnej rady č. [511/1992 Zb.](https://www.slov-lex.sk/pravne-predpisy/SK/ZZ/1992/511/) v znení neskorších predpisov.

Zákon č. [199/2004 Z. z.](https://www.slov-lex.sk/pravne-predpisy/SK/ZZ/2004/199/) v znení neskorších predpisov.

82) Zákon č. [357/2015 Z. z.](https://www.slov-lex.sk/pravne-predpisy/SK/ZZ/2015/357/)

82a) [§ 16b](https://www.slov-lex.sk/pravne-predpisy/SK/ZZ/1995/233/#paragraf-16b) zákona Národnej rady Slovenskej republiky č. [233/1995 Z. z.](https://www.slov-lex.sk/pravne-predpisy/SK/ZZ/1995/233/) v znení zákona č. [341/2005 Z. z.](https://www.slov-lex.sk/pravne-predpisy/SK/ZZ/2005/341/)

83) Zákon č. [71/1967 Zb.](https://www.slov-lex.sk/pravne-predpisy/SK/ZZ/1967/71/) o správnom konaní (správny poriadok).

83a) [§ 94](https://www.slov-lex.sk/pravne-predpisy/SK/ZZ/2005/7/#paragraf-94), [95](https://www.slov-lex.sk/pravne-predpisy/SK/ZZ/2005/7/#paragraf-95), [180a](https://www.slov-lex.sk/pravne-predpisy/SK/ZZ/2005/7/#paragraf-180a), [195a](https://www.slov-lex.sk/pravne-predpisy/SK/ZZ/2005/7/#paragraf-195a) a [206i](https://www.slov-lex.sk/pravne-predpisy/SK/ZZ/2005/7/#paragraf-206i) zákona č. [7/2005 Z. z.](https://www.slov-lex.sk/pravne-predpisy/SK/ZZ/2005/7/) v znení neskorších predpisov.

84) [§ 2 ods. 1 písm. b), c)](https://www.slov-lex.sk/pravne-predpisy/SK/ZZ/1993/171/#paragraf-2.odsek-1.pismeno-b) a [l)](https://www.slov-lex.sk/pravne-predpisy/SK/ZZ/1993/171/#paragraf-2.odsek-1.pismeno-l), [§ 29a](https://www.slov-lex.sk/pravne-predpisy/SK/ZZ/1993/171/#paragraf-29a) a [76 zákona Národnej rady Slovenskej republiky č. 171/1993 Z. z.](https://www.slov-lex.sk/pravne-predpisy/SK/ZZ/1993/171/#paragraf-76) o Policajnom zbore v znení neskorších predpisov.

84a) [§ 4 ods. 5 písm. c) zákona č. 101/2010 Z. z.](https://www.slov-lex.sk/pravne-predpisy/SK/ZZ/2010/101/#paragraf-4.odsek-5.pismeno-c) o preukazovaní pôvodu majetku.

84b) Zákon č. [404/2011 Z. z.](https://www.slov-lex.sk/pravne-predpisy/SK/ZZ/2011/404/) v znení neskorších predpisov.

85) Napríklad [§ 5 a 6 zákona Slovenskej národnej rady č. 310/1992 Zb.](https://www.slov-lex.sk/pravne-predpisy/SK/ZZ/1992/310/#paragraf-5) v znení neskorších predpisov, [§ 2 písm. a)](https://www.slov-lex.sk/pravne-predpisy/SK/ZZ/2011/126/#paragraf-2.pismeno-a), [§ 6](https://www.slov-lex.sk/pravne-predpisy/SK/ZZ/2011/126/#paragraf-6), [§ 12 ods. 1](https://www.slov-lex.sk/pravne-predpisy/SK/ZZ/2011/126/#paragraf-12.odsek-1), [§ 14 ods. 6](https://www.slov-lex.sk/pravne-predpisy/SK/ZZ/2011/126/#paragraf-14.odsek-6) a [§ 16 ods. 6 zákona č. 126/2011 Z. z.](https://www.slov-lex.sk/pravne-predpisy/SK/ZZ/2011/126/#paragraf-16.odsek-6) o vykonávaní medzinárodných sankcií.

86) Napríklad Dohovor Organizácie Spojených národov proti nedovolenému obchodu s omamnými a psychotropnými látkami (oznámenie č. [462/1991 Zb.](https://www.slov-lex.sk/pravne-predpisy/SK/ZZ/1991/462/)), Dohovor o boji s podplácaním zahraničných verejných činiteľov v medzinárodných obchodných transakciách (oznámenie č. [318/1999 Z. z.](https://www.slov-lex.sk/pravne-predpisy/SK/ZZ/1999/318/)), Dohovor o praní špinavých peňazí, vyhľadávaní, zhabaní a konfiškácii ziskov z trestnej činnosti (oznámenie č. [109/2002 Z. z.](https://www.slov-lex.sk/pravne-predpisy/SK/ZZ/2002/109/)), Trestnoprávny dohovor o korupcii (oznámenie č. [375/2002 Z. z.](https://www.slov-lex.sk/pravne-predpisy/SK/ZZ/2002/375/)), Medzinárodný dohovor o potláčaní financovania terorizmu (oznámenie č. [593/2002 Z. z.](https://www.slov-lex.sk/pravne-predpisy/SK/ZZ/2002/593/)).

86a) Zákon č. [215/2004 Z. z.](https://www.slov-lex.sk/pravne-predpisy/SK/ZZ/2004/215/) o ochrane utajovaných skutočností a o zmene a doplnení niektorých zákonov v znení neskorších predpisov.

86b) [§ 2](https://www.slov-lex.sk/pravne-predpisy/SK/ZZ/1993/39/#paragraf-2) a [4 zákona Národnej rady Slovenskej republiky č. 39/1993 Z. z.](https://www.slov-lex.sk/pravne-predpisy/SK/ZZ/1993/39/#paragraf-4) o Najvyššom kontrolnom úrade Slovenskej republiky v znení neskorších predpisov.

86c) [§ 6](https://www.slov-lex.sk/pravne-predpisy/SK/ZZ/2001/65/#paragraf-6) až [13 zákona č. 65/2001 Z. z.](https://www.slov-lex.sk/pravne-predpisy/SK/ZZ/2001/65/#paragraf-13) o správe a vymáhaní súdnych pohľadávok.

86d) [§ 2 ods. 1 písm. d)](https://www.slov-lex.sk/pravne-predpisy/SK/ZZ/1993/46/#paragraf-2.odsek-1.pismeno-d) a [ods. 2 zákona Národnej rady Slovenskej republiky č. 46/1993 Z. z.](https://www.slov-lex.sk/pravne-predpisy/SK/ZZ/1993/46/#paragraf-2.odsek-2) o Slovenskej informačnej službe v znení zákona č. 256/1999 Z. z.

86da) [§ 2 ods. 1 zákona Národnej rady Slovenskej republiky č. 198/1994 Z. z.](https://www.slov-lex.sk/pravne-predpisy/SK/ZZ/1994/198/#paragraf-2.odsek-1) o Vojenskom spravodajstve v znení neskorších predpisov.

86db) [§ 11 ods. 2 zákona č. 199/2004 Z. z.](https://www.slov-lex.sk/pravne-predpisy/SK/ZZ/2004/199/#paragraf-11.odsek-2) v znení neskorších predpisov.

[§ 5 ods. 3 písm. h), i)](https://www.slov-lex.sk/pravne-predpisy/SK/ZZ/2011/333/#paragraf-5.odsek-3.pismeno-h) a [l) zákona č. 333/2011 Z. z.](https://www.slov-lex.sk/pravne-predpisy/SK/ZZ/2011/333/#paragraf-5.odsek-3.pismeno-l) o orgánoch štátnej správy v oblasti daní, poplatkov a colníctva v znení zákona č. 441/2012 Z. z.

86dc) [§ 4 ods. 2](https://www.slov-lex.sk/pravne-predpisy/SK/ZZ/2011/126/#paragraf-4.odsek-2), [§ 14 ods. 5](https://www.slov-lex.sk/pravne-predpisy/SK/ZZ/2011/126/#paragraf-14.odsek-5) a [6](https://www.slov-lex.sk/pravne-predpisy/SK/ZZ/2011/126/#paragraf-14.odsek-6) a [§ 16 ods. 6 zákona č. 126/2011 Z. z.](https://www.slov-lex.sk/pravne-predpisy/SK/ZZ/2011/126/#paragraf-16.odsek-6) v znení zákona č. 394/2011 Z. z.

86dd) Zákon č. [315/2016 Z. z.](https://www.slov-lex.sk/pravne-predpisy/SK/ZZ/2016/315/) o registri partnerov verejného sektora a o zmene a doplnení niektorých zákonov.

86de) [§ 22 ods. 2 zákona č. 136/2001 Z. z.](https://www.slov-lex.sk/pravne-predpisy/SK/ZZ/2001/136/#paragraf-22.odsek-2) v znení neskorších predpisov.

Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže ustanovených v článkoch 81 a 82 Zmluvy (Mimoriadne vydanie Ú. v. EÚ, kap. 8/zv. 2; Ú. v. ES L 1, 4. 1. 2003) v platnom znení.

86df) [§ 85 ods. 7 zákona č. 30/2019 Z. z.](https://www.slov-lex.sk/pravne-predpisy/SK/ZZ/2019/30/#paragraf-85.odsek-7) o hazardných hrách a o zmene a doplnení niektorých zákonov.

86dg) Zákon č. [461/2003 Z. z.](https://www.slov-lex.sk/pravne-predpisy/SK/ZZ/2003/461/) v znení neskorších predpisov.

86dh) [§ 225j zákona č. 461/2003 Z. z.](https://www.slov-lex.sk/pravne-predpisy/SK/ZZ/2003/461/#paragraf-225j) v znení zákona č. 2/2017 Z. z.

86di) [§ 167 zákona č. 343/2015 Z. z.](https://www.slov-lex.sk/pravne-predpisy/SK/ZZ/2015/343/#paragraf-167) o verejnom obstarávaní a o zmene a doplnení niektorých zákonov v znení zákona č. [345/2018 Z. z.](https://www.slov-lex.sk/pravne-predpisy/SK/ZZ/2018/345/)

86dj) [§ 7](https://www.slov-lex.sk/pravne-predpisy/SK/ZZ/2019/54/#paragraf-7) a [12](https://www.slov-lex.sk/pravne-predpisy/SK/ZZ/2019/54/#paragraf-12) zákona č. [54/2019 Z. z.](https://www.slov-lex.sk/pravne-predpisy/SK/ZZ/2019/54/) o ochrane oznamovateľov protispoločenskej činnosti a o zmene a doplnení niektorých zákonov.

86dk) [§ 27ha ods. 6](https://www.slov-lex.sk/pravne-predpisy/SK/ZZ/2002/185/#paragraf-27ha.odsek-6) zákona č. [185/2002 Z. z.](https://www.slov-lex.sk/pravne-predpisy/SK/ZZ/2002/185/) o Súdnej rade Slovenskej republiky a o zmene a doplnení niektorých zákonov v znení zákona č. [423/2020 Z. z.](https://www.slov-lex.sk/pravne-predpisy/SK/ZZ/2020/423/)

86dl) § 50 ods. 6 písm. h) a ods. 7 zákona č. 595/2003 Z. z. v znení neskorších predpisov.

86dm) § 50 ods. 1 písm. a) zákona č. 595/2003 Z. z. v znení neskorších predpisov.

86dn) § 73b zákona Slovenskej národnej rady č. 323/1992 Zb. v znení zákona č. 357/2003 Z. z.

86do) Čl. 7 ods. 3a nariadenia Európskeho parlamentu a Rady (EÚ, EURATOM) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18. 9. 2013) v platnom znení.

86dp) Napríklad Trestný poriadok, § 29a ods. 4 a § 76 zákona Národnej rady Slovenskej republiky č. 171/1993 Z. z. v znení neskorších predpisov, § 11 ods. 2 zákona č. 199/2004 Z. z., § 4 ods. 5 písm. c) zákona č. 101/2010 Z. z., zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov.

86e) Zákon č. [126/2011 Z. z.](https://www.slov-lex.sk/pravne-predpisy/SK/ZZ/2011/126/)

86f) [§ 20f až 20j Občianskeho zákonníka](https://www.slov-lex.sk/pravne-predpisy/SK/ZZ/1964/40/#paragraf-20f).

86g) Zákon č. [359/2015 Z. z.](https://www.slov-lex.sk/pravne-predpisy/SK/ZZ/2015/359/) o automatickej výmene informácií o finančných účtoch na účely správy daní a o zmene a doplnení niektorých zákonov.

86ga) Zákon č. [442/2012 Z. z.](https://www.slov-lex.sk/pravne-predpisy/SK/ZZ/2012/442/) o medzinárodnej pomoci a spolupráci pri správe daní v znení neskorších predpisov.

86h) [§ 7 ods. 6, 7](https://www.slov-lex.sk/pravne-predpisy/SK/ZZ/2010/129/#paragraf-7.odsek-6) a [11 zákona č. 129/2010 Z. z.](https://www.slov-lex.sk/pravne-predpisy/SK/ZZ/2010/129/#paragraf-7.odsek-11) v znení neskorších predpisov.

86i) [§ 20 ods. 1 písm. a) zákona č. 129/2010 Z. z.](https://www.slov-lex.sk/pravne-predpisy/SK/ZZ/2010/129/#paragraf-20.odsek-1.pismeno-a) v znení zákona č. 35/2015 Z. z.

86j) Zákon č. [69/2018 Z. z.](https://www.slov-lex.sk/pravne-predpisy/SK/ZZ/2018/69/) o kybernetickej bezpečnosti a o zmene a doplnení niektorých zákonov.

86k) § 4 zákona č..../2021 Z. z. o centrálnom registri účtov a o zmene a doplnení niektorých zákonov.